**projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.-2027. gadam |
| Prioritātes numurs un nosaukums | 2.2. Vides aizsardzība un attīstība |
| Specifiskā atbalsta mērķa numurs un nosaukums | 2.2.2. Pārejas uz aprites ekonomiku veicināšana |
| Pasākuma numurs un nosaukums | 2.2.2.2. Atkritumu dalītā vākšana |
| Projektu iesniegumu atlases kārta | Pirmā atlases kārta |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Projekta iesniegums sastāv no projekta iesnieguma veidlapas Kohēzijas politikas fondu vadības informācijas sistēmā, tās datu laukiem un pielikumiem un papildus iesniedzamajiem dokumentiem.
2. Norāde par kritērija izvērtēšanai nepieciešamās informācijas atrašanās vietu projekta iesniegumā (projekta iesniegumā, tās pielikumos un papildus iesniedzamajos dokumentos) ir indikatīva, un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu un tā pielikumus pilnībā.
3. Vērtējot projekta iesnieguma atbilstību kritērijiem, jāņem vērā tikai projekta iesniegumā, tā pielikumos norādītā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (piemēram, *print screen* funkcija) saglabāšanu.
4. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija, kas norādīta projekta iesnieguma sadaļās, ir pretrunīga, tad ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
5. Rīcībai par izvirzāmajiem nosacījumiem ir ieteikuma raksturs un to precizē vērtēšanas veidlapās atbilstoši konkrētajai situācijai un projekta iesniegumā konstatētajām neprecizitātēm.
6. Kritērija ietekme uz lēmumu “P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.
7. Projektu iesniegumu vērtēšanā izmantojami:
8. Eiropas Savienības kohēzijas politikas programma 2021.–2027.gadam;
9. Ministru kabineta \_\_\_\_\_ noteikumi Nr. \_\_\_ “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu atlases pirmās kārtas īstenošanas noteikumi” (turpmāk – MK noteikumi);
10. Eiropas Savienības kohēzijas politikas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu atlases pirmās kārtas projektu iesniegumu vērtēšanas kritēriji;
11. Eiropas Savienības kohēzijas politikas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu atlases pirmās kārtas projektu iesniegumu atlases nolikums (turpmāk atlases nolikums).

|  |  |  |  |  |
| --- | --- | --- | --- | --- |
| **1.** **VIENOTIE KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **N – neprecizējams**  **P – precizējams** | **Jā;**  **Jā, ar nosacījumu;**  **Nē** |
| 1.1. | Projekta iesniedzējam ir pietiekama īstenošanas un finanšu kapacitāte projekta īstenošanai | **P** | **Jā** | **Vērtējums ir “Jā”**, ja projekta iesniegumā raksturotā projekta ieviešanai nepieciešamā administrēšanas, īstenošanas un finanšu kapacitāte ir pietiekama. Projekta iesniegumā norādītie cilvēkresursi nodrošina administrēšanas un īstenošanas kapacitāti – projekta administratīvo, finanšu un tehnisko vadību:   * iepirkumu, līgumu administrāciju, lietvedību, * grāmatvedības uzskaiti, maksājumu pārbaudes un veikšanu, finanšu plānošanu, * saskaņojumu konteineru izvietošanai (pieņemšanas – nodošanas akti), darbu progresa atskaišu un pārskatu sagatavošanu.   Projekta iesniegumā ir iekļauts:   * uzraudzības apraksts – darbību apraksts sekmīgai projekta īstenošanai, uzraudzības instrumenti projekta īstenošanas kvalitātes nodrošināšanai un kontrolei; * pamatojums par projekta iesniedzēja spēju nodrošināt nepieciešamo līdzfinansējumu, tai skaitā, pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā, arī attiecībā uz rīcību sadārdzinājuma gadījumā. Projekta iesnieguma vērtēšanas laikā pieejamā tiesiskā un faktiskā informācija, kas saistīta ar šiem avotiem, nerada šaubas par projekta iesniedzēja finanšu kapacitāti projekta īstenošanai visā projekta īstenošanas periodā.   Vērtējot projektu, ņem vērā, ka projekta vadības izmaksas nav attiecināmas un tās sedz projekta iesniedzējs, tādēļ šī izmaksu pozīcija projekta iesniegumā netiek uzrādīta. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta mērķis atbilst MK noteikumos noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi | **P** | **Jā** | **Vērtējums ir “Jā”**, ja projekta iesnieguma 1.2.punktā minētā informācija par projekta mērķi, kā arī projektā plānotās darbības liecina, ka tas atbilst MK noteikumos noteiktajam pasākuma un atlases kārtas mērķim, jo:   1. projekta mērķis atbilst MK noteikumos noteiktajam (attīstīt atkritumu dalītas savākšanas sistēmu un veicināt materiālu otrreizēju izmantošanu); 2. projekta iesniegumā norādītie uzraudzības rādītāji ir izmērāmi, atbilst MK noteikumos noteiktajiem rādītājiem un sniedz ieguldījumu mērķa sasniegšanā:  * iznākuma rādītājs - atbalstītie komersanti. Iznākuma rādītāja vērtība tiek sasniegta, ja atlases kārtas projektu ietvaros veikti ieguldījumi atkritumu dalītas savākšanas sistēmas attīstībā, nodrošinot atbalstu vismaz četriem uzņēmumiem; * rezultāta rādītājs - šķiroti savākti atkritumi. Rezultāta rādītāja vērtība tiek sasniegta, ja atlases kārtas projektu ietvaros veikti ieguldījumi atkritumu dalītas savākšanas sistēmas attīstībā, sasniedzot šķiroti savākto atkritumu daudzumu 4750 tonnas gadā.     Projekta iesniegumā minētie rezultāti sekmē MK noteikumos noteikto uzraudzības rādītāju sasniegšanu - šķiroti savākti atkritumi. |
| **Jā, ar nosacījumu** | Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza nosacījumus veikt atbilstošus precizējumus projekta iesniegumā, piemēram, norādot atbilstību MK noteikumos noteiktajam pasākuma vai atlases kārtas mērķim. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.3. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.3.1. atbilst MK noteikumos noteiktajam un paredz saikni ar attiecīgajām atbalstāmajām darbībām;  1.3.2. ir precīzi definētas un pamatotas, un tās risina projektā definētās problēmas. | **P** | **Jā** | **Vērtējums ir “Jā”,** ja projekta iesniegumā ir norādītas pamatotas darbības un no nosaukumiem var spriest par to saturu, rezultāti skaidri izriet no attiecīgajām projekta darbībām, plānotais darbību īstenošanas ilgums ir samērīgs un atbilstošs. Rezultātiem ir noteikta sasniedzamā mērvienība un skaitliskā vērtība. Projekta darbības un sagaidāmie rezultāti tieši ietekmē projekta mērķa, rezultātu un rādītāju sasniegšanu. Darbības aprakstā ir saprotama tās nepieciešamība, aprakstīta tās ietvaros plānotā rīcība un atbilstība MK noteikumos norādītajiem horizontālajiem principiem.  Projekta iesniegumā ietvertās plānotās darbības atbilst MK noteikumos norādītajām izmaksu pozīcijām. |
| **Jā, ar nosacījumu** | Ja projekta iesniegums neatbilst visām minētajām prasībām, vērtējums ir **“Jā, ar nosacījumu”**, izvirza nosacījumu veikt atbilstošus precizējumus, piemēram:   1. precizēt projekta iesniegumu, norādot tādas projekta darbības, kas paredz saikni ar MK noteikumos iekļautajām atbalstāmajām darbībām un sekmē rezultātu un rādītāju sasniegšanu; 2. precizēt projekta iesniegumu, norādot definētas un pamatotas, projekta darbības, kas risina projektā definētās problēmas, un skaidrus sasniedzamos rezultātus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |
| --- | --- | --- | --- | --- |
| **2.** **SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **N – neprecizējams**  **P – precizējams**  **N/A – nav attiecināms** | **Jā;**  **Jā, ar nosacījumu; Nē** |
| 2.1. | Projektā paredzēts iegādāties un izvietot atkritumu dalītās vākšanas konteinerus | P | **Jā** | **Vērtējums ir “Jā”**, ja projekta iesniegumam pievienots **apliecinājums, ka plānotie atkritumu savākšanas konteineri tiks izvietoti, lai konkrētās pašvaldības teritorijā paplašinātu pakalpojuma pārklājumu, konteineru pieejamību lielākam sabiedrības lokam** jau kādam esošam dalīti vāktam atkritumu veidam vai ieviestu jaunu, līdz šim dalīti nevāktu, atkritumu veidu dalīto vākšanu pašvaldībā. Abos gadījumos pieaug dalīti vākto materiālu apjoms, kas aizvieto primārās izejvielas.  Apliecinājumā jāietver plānotais atkritumu savākšanas konteineru veids, to tilpums, materiāls, krāsa, dalīti savācamo atkritumu veids, t.i., lai būtu skaidri definēts, **kādi konteineri tiks iegādāti kādam dalīti vākto atkritumu veidam un kuras pašvaldības teritorijā tie tiks izvietoti.** Atkritumu veids nosakāms, norādot atbilstošu kodu no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma.  Atbilstoši Atkritumu apsaimniekošanas likuma 1.panta 9.daļai **atkritumu dalītā savākšana** - atkritumu savākšana, atsevišķi nodalot atkritumus pēc to veida un īpašībām, lai veicinātu atkritumu sagatavošanu reģenerācijai vai apglabāšanai, kā arī reģenerāciju vai apglabāšanu. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja saskaņā ar projekta iesniegumā sniegto konteineru aprakstu var secināt, ka tajos savācamo atkritumu veidu var uzskatīt par nešķirotiem sadzīves atkritumiem vai ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2. | Projektā plānoto darbību atbilstība pašvaldības saistošo noteikumu par atkritumu apsaimniekošanu nosacījumiem | **P** | **Jā** | **Vērtējums ir “Jā”,** ja projekta iesniegumā norādīta **atsauce uz konkrētās pašvaldības**, kurā plānots izvietot atkritumu dalītās vākšanas konteinerus vai mājkompostēšanas kompostētājus, **saistošajiem noteikumiem par atkritumu apsaimniekošanu, kas paredz atkritumu dalītās vākšanas attīstību vai iespēju mājsaimniecībām veikt kompostēšanu to privātajā teritorijā**.  Atbilstību saistošajiem noteikumiem par atkritumu apsaimniekošanu iespējams pārbaudīt vietnē <https://likumi.lv/ta/veids>, izvēloties konkrēto pašvaldību. |
| **Jā, ar nosacījumu** | Ja projekta iesniegumā norādītā informācija ir nepilnīga, projekta iesniegumu novērtē ar **“Jā, ar nosacījumu”** un izvirza nosacījumu papildināt vai precizēt norādīto informāciju. |
| **Nē** | **Vērtējums ir “Nē”**, ja saskaņā ar projekta iesniegumā sniegto pasākuma aprakstu var secināt, ka pašvaldībā atbilstoši tās saistošajiem noteikumiem atkritumu apsaimniekošanas jomā nav plānota atkritumu dalītā vākšana vai (ja attiecināms) nav paredzētas kompostēšanas iespējas mājsaimniecībās, piemēram, saistošie noteikumi nenosaka prasības, ko paredz atbilstoši Atkritumu apsaimniekošanas likuma 8.panta 1.daļas 3.apakšdaļai, kas nosaka, ka, pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot prasības atkritumu dalītās savākšanas organizēšanai.  Savukārt attiecībā uz mājkompostēšanu **vērtējums ir “Nē”**, ja saistošajos noteikumos nav ietverts, piemēram, šāds vai līdzīgs nosacījums: *Atkritumu radītājiem atļauts kompostēt bioloģiski noārdāmos atkritumus sava īpašuma teritorijā, ja tas nerada draudus cilvēku dzīvībai, veselībai, videi, kā arī personu mantai.*  **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. | Projekta pēcuzraudzības laikā paredzēti sabiedrības izglītošanas pasākumi, kuru apmērs ir līdzvērtīgs vismaz 5% no kopējām attiecināmām projekta izmaksām | **P** | **Jā** | **Vērtējums ir “Jā”**, ja projekta iesniedzējs ir apliecinājis, ka projekta pēcuzraudzības periodā **par privātajiem līdzekļiem veiks sabiedrības izglītošanas pasākumus atbilstoši projekta iesniegumā iekļautam sabiedrības izglītošanas plānam**, kurā ir ietvertas dažāda veida darbības, piemēram, informatīvā kampaņa dažādām mērķauditorijām par atkritumu pareizas apsaimniekošanas nozīmi, patērētāju kultūras ietekmi uz apkārtējo vidi, izdales materiāli pašvaldībām par iespējām veicināt atkritumu rašanās novēršanu, ilgtspējīgu produktu izvēli, atkritumu dalītas vākšanas un šķirošanas nozīmi un to, kā tas kopumā ietekmē atkritumu pārstrādes efektivitāti un pārstrādes produktu, tiešsaistes informatīvie materiāli izvietošanai finansējuma saņēmēja, pašvaldību, atkritumu apsaimniekotāju vietnēs par projekta būtību un tā pozitīvo ietekmi, iespējām iegūt pēc iespējas vairāk kvalitatīvu pārstrādes izejvielu uz vietas Latvijā, ievērojot “pašpietiekamības un tuvuma” principu u.c.  Šajā kritērijā noteiktie informatīvie pasākumi un izmaksas ir nodalāmas no obligātajiem publicitātes pasākumiem, kas jānodrošina projekta laikā saskaņā ar normatīvajiem aktiem par kārtību, kādā 2021.–2027. gada plānošanas periodā publisko informāciju par projektiem un nodrošina Eiropas Savienības fondu publicitātes, saziņas un vizuālās identitātes prasību ieviešanu.  Kritērijā tiek gūta pārliecība, ka privātais finansējums apmērā, kas ir līdzvērtīgs vismaz 5% no projekta kopējām attiecināmajām izmaksām, tiks izmantots projekta pēcuzraudzības laikā sabiedrības izglītošanas un vides apziņas celšanai. Kritērija izvērtēšanai izmanto informāciju, kas iekļauta Projekta iesniegumā iekļautajā sabiedrības izglītošanas plānā, kur skaidri jābūt norādītām izmaksām par sabiedrības izglītošanas pasākumiem, pasākumu veidiem, plānoto mērķauditoriju, pasākumu skaitu u.c. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **Horizontālā principa “Nenodarīt būtisku kaitējumu” specifiskie atbilstības kritēriji** | | | | |
| 2.4. | Projektā paredzēts, ka vismaz 60% dalīti vākto sadzīves atkritumu tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē | **P; N/A** | **Jā** | **Vērtējums ir “Jā”,** ja **projekta iesniedzējs ir iekļāvis projekta iesniegumā apliecinājumu par to, ka projekta ietvaros vismaz 60% no dalīti vāktajiem sadzīves atkritumiem tiks atgriezti saimnieciskā apritē**, nodoti sagatavošanai pārstrādei vai pārstrādāti attiecīgu piesārņojošās darbības atļauju saņēmuša komersanta apsaimniekotās iekārtās, tādējādi samazinot iespēju tiem tikt apglabātiem.  Vērtējums attiecināms tikai, ja projekta ietvaros plānota kāda sadzīves atkritumu veida dalīta savākšana.  Atkritumu veids nosakāms, norādot atbilstošu kodu no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma.  Procentuālais apjoms nosakāms no atkritumu svara, ko plāno nodot sadzīves, ražošanas, būvniecības vai bīstamo atkritumu pārstrādes, reģenerācijas vai apglabāšanas darbību veicējam, kurš apliecina informāciju atkritumu pārvadājumu uzskaites valsts informācijas sistēmā atbilstoši Ministru kabineta 2021. gada 18. februāra noteikumu Nr. 113 “Atkritumu un to pārvadājumu uzskaites kārtība” 12.2.punktam. Šo darbību veicējs apliecinās informāciju par atkritumu pārvadājumiem valsts informācijas sistēmā. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, ja projektā paredzēta sadzīves bīstamo atkritumu, videi kaitīgu preču vai bīstamo atkritumu dalīta vākšana vai mājkompostēšanai paredzēto kompostētāju iegāde. |
| 2.5. | Projektā paredzēts, ka tiek nodrošināta dalīti vācamo sadzīves bīstamo atkritumu, videi kaitīgo preču vai bīstamo atkritumu pilnīga nodalīšana no sadzīves atkritumu plūsmas un vismaz 30% tiek nodrošināts tālāks pielietojums | **P; N/A** | **Jā** | **Vērtējums ir “Jā”,** **ja projekta iesniedzējs ir iekļāvis projekta iesniegumā apliecinājumu par to, ka projekta ietvaros dalīti vāktie sadzīves bīstamie atkritumi vai videi kaitīgas preces tiks pilnībā nodalīti no sadzīves atkritumu plūsmas un vismaz 30% šo atkritumu tiks nodrošināta atkalizmantošana (ja attiecināms), sagatavošana pārstrādei un reģenerācijai, pārstrāde vai reģenerācija** sadarbībā ar attiecīgu piesārņojošās darbības atļaujas saņēmušu komersantu.  Vērtējums attiecināms tikai, ja projekta ietvaros plānota sadzīves bīstamo atkritumu, videi kaitīgu preču vai bīstamo atkritumu savākšana.  Atkritumu veids nosakāms, norādot atbilstošu kodu no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma.  Procentuālais apjoms nosakāms no atkritumu svara, ko plāno nodot sadzīves, ražošanas, būvniecības vai bīstamo atkritumu pārstrādes, reģenerācijas vai apglabāšanas darbību veicējam, kurš apliecina informāciju atkritumu pārvadājumu uzskaites valsts informācijas sistēmā atbilstoši Ministru kabineta 2021. gada 18. februāra noteikumu Nr. 113 “Atkritumu un to pārvadājumu uzskaites kārtība” 12.2.punktam. Šo darbību veicējs apliecinās informāciju par atkritumu pārvadājumiem valsts informācijas sistēmā. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir “N/A”,** ja projektā paredzēta kāda sadzīves atkritumu veida dalīta vākšanamājkompostēšanai paredzēto kompostētāju iegāde |
| 2.6. | Projektā paredzēts, ka tiek nodrošināta mājkompostēšana ar secīgu komposta izmantošanu augsnes bagātināšanai | **P; N/A** | **Jā** | **Vērtējums ir “Jā”,** ja projekta iesniedzējs ir iekļāvis projekta iesniegumā apliecinājumu par to, ka projekta ietvaros iegādātie kompostētāji tiks izmantoti mājsaimniecībās mājkompostēšanai un **sagatavotais komposts tiks izmantots augsnes bagātināšanai.** Prasība par kompostētāja un produkta izmantošanu iekļaujama pieņemšanas – nodošanas aktā starp atkritumu apsaimniekotāju un mājsaimniecību. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir “N/A”,** ja projektā nav paredzēta kompostētāju iegāde. |

|  |  |  |  |  |
| --- | --- | --- | --- | --- |
| **Horizontālā principa “Vienlīdzība, iekļaušana, nediskriminācija un pamattiesību ievērošana” (HP VINPI) specifiskais atbilstības kritērijs** | | | | |
| 2.7. | Projektā ir paredzētas darbības, kas veicina vienlīdzību, iekļaušanu, nediskrimināciju un pamattiesību ievērošanu | **P** | **Jā** | Ja projekta iesniegums atbilst minimālajām prasībām, **vērtējums ir “Jā**”, ja no projekta iesniegumā ietvertās informācijas ir secināms, ka projektā plānota vismaz viena vispārīgā HP VINPI darbība, piemēram:   * tiks nodrošināts, ka **informācija publiskajā telpā, t.sk. tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus** (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (https://pieklustamiba.varam.gov.lv / Vadlīnijas piekļūstamības izvērtējumam pieejamas šeit: <https://www.varam.gov.lv/lv/wwwvaramgovlv/lv/pieklustamiba>); * **projekta tīmekļvietnē tiks izveidota sadaļa "Viegli lasīt",** kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020) https://www.lm.gov.lv/lv/celvedis-ieklaujosasvides-veidosanai-valsts-un-pasvaldibu-iestades-2020). |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu **novērtē ar “Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir „Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |
| --- | --- | --- | --- |
| **3.** **KVALITĀTES KRITĒRIJI** | | **Vērtēšanas sistēma** | **Skaidrojums atbilstības noteikšanai** |
| **Punktu skaits** |
| 3.1. | Projektā paredzēts, ka dalīti vāktajiem: | Kritērijā jāsaņem vismaz 1 punkts | **Kritērijā jāsaņem vismaz 1 punkts.**  **Kritērijā vērtē procentuālo apjomu, kādam no dalīti vākto sadzīves atkritumu vai sadzīves bīstamo atkritumu, videi kaitīgo preču, bīstamo atkritumu daudzuma tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē** (t.i., atkritumi tiks nodoti sagatavošanai pārstrādei un / vai pārstrādāti attiecīgu piesārņojošās darbības atļauju saņēmuša komersanta apsaimniekotās iekārtās), tādējādi samazinot iespēju tiem tikt apglabātiem.  Procentuālais apjoms (ar 2 zīmēm aiz komata, piemēram, 65,78%, nenoapaļojot uz augšu) nosakāms no atkritumu svara tonnās, ko plāno nodot sadzīves, ražošanas, būvniecības vai bīstamo atkritumu pārstrādes, reģenerācijas vai apglabāšanas darbību veicējam, kurš apliecina informāciju par atkritumu pārvadājumiem uzskaites valsts informācijas sistēmā atbilstoši Ministru kabineta 2021. gada 18. februārī noteikumi Nr. 113 “Atkritumu un to pārvadājumu uzskaites kārtība” 12.2.punktam. Šo darbību veicējs apliecinās informāciju par atkritumu pārvadājumiem uzskaites valsts informācijas sistēmā.  Atkritumu veids nosakāms, norādot atbilstošu kodu no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. |
| 3.1.1. | sadzīves atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē vismaz 70% apmērā no savāktā atkritumu daudzuma vai sadzīves bīstamajiem atkritumiem, videi kaitīgām precēm, bīstamajiem atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē vismaz 40% apmērā no savāktā atkritumu daudzuma | **3** |
| 3.1.2. | sadzīves atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē vismaz 65% līdz 70% (neieskaitot) apmērā no savāktā atkritumu daudzuma vai sadzīves bīstamajiem atkritumiem, videi kaitīgām precēm, bīstamajiem atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē vismaz 35% līdz 40% (neieskaitot) apmērā no savāktā atkritumu daudzuma | **2** |
| 3.1.3. | sadzīves atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē vismaz 60% līdz 65% (neieskaitot) apmērā no savāktā atkritumu daudzuma vai sadzīves bīstamajiem atkritumiem, videi kaitīgām precēm, bīstamajiem atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē vismaz 30% līdz 35% (neieskaitot) apmērā no savāktā atkritumu daudzuma | **1** |
| 3.2. | Privāto izmaksu apjoms sabiedrības izglītošanas un vides apziņas celšanas plāna īstenošanai projekta pēcuzraudzības periodā | Kritērijā jāsaņem vismaz 1 punkts | **Kritērijā jāsaņem vismaz 1 punkts.**  **Kritērijā tiek vērtēts izmaksu apmērs (izteikts procentuāli pret projekta kopējām attiecināmajām izmaksām), kas projektā paredzēts sabiedrības izglītošanas un vides apziņas celšanai. Kritērijā ir vērtējams projekta iesniedzēja plānotais privātā finansējuma ieguldījums sabiedrības izglītošanas plāna realizācijā projekta pēcuzraudzības periodā** (sabiedrības izglītošanas plāna vērtējumam skat. 2.3. specifisko atbilstības kritēriju). Šajā kritērija vērtējamā sabiedrības izglītošanas plāna izmaksām ir jābūt apmērā, kas līdzvērtīgs vismaz 5% no projekta kopējām attiecināmajām izmaksām. Procentuālā vērtība tiek noteikta ar 2 zīmēm aiz komata, vērtību nenoapaļo uz augšu, piemēram, 5,78% tiek vērtēts kā 5%.  Šajā kritērijā noteiktie informatīvie pasākumi ir nodalāmi no obligātajiem publicitātes pasākumiem, kas jānodrošina saskaņā ar normatīvajiem aktiem par kārtību, kādā 2021.–2027. gada plānošanas periodā publisko informāciju par projektiem un nodrošina Eiropas Savienības fondu publicitātes, saziņas un vizuālās identitātes prasību ieviešanu.  Pasākumi nevar tikt finansēti no citiem publiskā finansējuma, t.sk. ES fondu, avotiem.  **Kritērijā tiek saņemts 1 punkts**, ja sabiedrības izglītošanai paredzēts privātais finansējums apmērā, kas līdzvērtīgs vismaz 5% no projekta attiecināmajām izmaksām  **Kritērijā tiek saņemti 2 punkti**, ja sabiedrības izglītošanai paredzēti vismaz 6% līdz 7% (ieskaitot) no projekta attiecināmajām izmaksām.  **Kritērijā tiek saņemti 3 punkti**, ja sabiedrības izglītošanai paredzēti vismaz 8 līdz 10 % (ieskaitot) no projekta attiecināmajām izmaksām. |
| 3.2.1. | sabiedrības izglītošanai paredzētais finansējums ir līdzvērtīgs vismaz 8 līdz 10 % un vairāk no projekta attiecināmajām izmaksām | **3** |
| 3.2.2. | sabiedrības izglītošanai paredzētais finansējums ir līdzvērtīgs vismaz 6% līdz 7% (ieskaitot) no projekta attiecināmajām izmaksām | **2** |
| 3.2.3. | sabiedrības izglītošanai paredzētais finansējums ir līdzvērtīgs vismaz 5% no projekta attiecināmajām izmaksām | **1** |
| 3.3. | Projekta ietvaros tiks nodrošināta vairāku atkritumu veidu dalītās vākšanas pakalpojuma pieejamība: | Kritērijs dod papildu punktus | **Kritērijs dod papildu punktus.**  **Kritērijā vērtē, cik atkritumu veidiem tiks nodrošināti konteineri to dalītai vākšanai.**  Ņemot vērā atkritumu dalītās vākšanas nepietiekamo attīstību Latvijā, ir jārada iespēja iedzīvotājiem ar viena atkritumu apsaimniekotāja palīdzību atbrīvoties no vairākiem atkritumu veidiem vienā noteiktā kartībā, kas stiprina dalītās vākšanas paradumu, veicina pieradumu meklēt atbrīvošanās veidu no citu veidu atkritumiem. Iedzīvotājiem ir ērtāk kontaktēties ar vienu apsaimniekotāju par dažādu atkritumu veidiem, atkritumu apsaimniekotāja darbība kļūst līdzīga “vienas pieturas aģentūras principam” atkritumu apsaimniekošanas jomā.  Atkritumu veids nosakāms, norādot atbilstošu kodu no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma.  Ja iepirkumā paredzēti gan tipveida konteineri bioloģisko atkritumu savākšanai (120, 140 un 240 litri), gan kompostētāji mājkompostēšanai un abos tiek izmantota viens un tas pats atkritumu veids, piemēram, atkritumu klase 200201 Bioloģiski noārdāmi atkritumi, tie tiek uzskatīti par divām atšķirīgām atkritumu plūsmām, jo to turpmākā apsaimniekošana ir atšķirīga.  **Kritērijā tiek saņemts 3 punkti**, ja projekta iesniedzējs plāno iegādāties un uzstādīt dalītās vākšanas konteinerus 2 - 3 dažādiem atkritumu veidiem. **Kritērijā tiek saņemti 5 punkti**, ja projekta iesniedzējs plāno iegādāties un uzstādīt dalītās vākšanas konteinerus 4 - 5 atkritumu veidiem.  **Kritērijā tiek saņemti 7 punkti**, ja projekta iesniedzējs plāno iegādāties un uzstādīt dalītās vākšanas konteinerus 6 - 7 atkritumu veidiem.  **Kritērijā tiek saņemti 10 punkti**, ja projekta iesniedzējs plāno iegādāties un uzstādīt dalītās vākšanas konteinerus 8 un vairāk atkritumu veidiem. |
| 3.3.1. | Iegādātie konteineri paredzēti 8 un vairāk dažāda atkritumu veida atkritumu plūsmu savākšanai | **10** |
| 3.3.2. | Iegādātie konteineri paredzēti 6 -7 dažāda atkritumu veida atkritumu plūsmu savākšanai | **7** |
| 3.3.3. | Iegādātie konteineri paredzēti 4 - 5 atkritumu veida atkritumu plūsmu savākšanai | **5** |
| 3.3.4. | Iegādātie konteineri paredzēti 2 - 3 atkritumu veida atkritumu plūsmu savākšanai | **3** |
| 3.3.5. | Iegādātie konteineri paredzēti 1 atkritumu veida atkritumu plūsmu savākšanai | **0** |
| 3.4. | Projekta ietvaros iegādātā atkritumu dalītās vākšanas aprīkojuma jauda ir: | Kritērijs dod papildu punktus | **Kritērijs dod papildu punktus.**  **Kritērijā tiek vērtēts tas atkritumu svara apjoms, kāds tiks savākts projektā plānotā atkritumu dalītās vākšanas aprīkojuma iepirkuma un uzstādīšanas rezultātā.** Svara apjomā tiek ieskaitīts tas atkritumu svara daudzums (kravnesība), kas norādīts atbilstoši ražotāja produkta lapai, ko projekta iesniedzējs pievieno projekta iesniegumam.  Ja tiek iegādāti dažāda tipa konteineri dažāda veida atkritumiem, to potenciālais svara apjoms tiek summēts.  Svarā netiek ieskaitīta konteinera pašmasa.  0 punktus attiecina uz jūras tipa konteineriem un noliktavu moduļiem, kas paredzēti sadzīves bīstamo un videi kaitīgu preču savākšanai, jo šo konteineru kravnesība nav vienāda ar tajos īslaicīgi uzglabājamo atkritumu svaru, turklāt atkritumu izvietošanai tajos tiek izmantoti plaukti un papildaprīkojums. |
| 3.4.1. | vairāk nekā 2 000 (ieskaitot) t/gadā | **5** |
| 3.4.2. | 1500 – 1999 (ieskaitot) t/gadā | **3** |
| 3.4.3. | 1000 – 1499 (ieskaitot) t/gadā | **1** |
| 3.4.4. | mazāka par 1000 t/gadā vai plānota jūras tipa konteineru vai noliktavas moduļu iegāde | **0** |
| 3.5. | Projektā paredzētais konteineros dalīti savācamo atkritumu veids: | Kritērijs dod papildu punktus | **Kritērijs dod papildu punktus.**  Kritērijā vērtē atkritumu veidu, kuru paredzēts savākt projekta ietvaros iegādātajos un izvietotajos atkritumu dalītas vākšanas konteineros. Projekta iesniegumā tiek skaidri norādīts, kādi atkritumu veidi tiks vākti, t.sk. norādot atbilstošu atkritumu kodu no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. Lielāku punktu skaitu saņem projekta iesniegums, kurā paredzētas prioritāri noteiktās atkritumu grupas dalīta vākšana.  Atkritumu grupu prioritāte noteikta, balstoties uz atkritumu apsaimniekošanas regulējošo ES direktīvu un nacionālo tiesību aktu prasībām par atkritumu dalītās vākšanas ieviešanu noteiktos termiņos, kā arī lai veicinātu labāku atkritumu plūsmu nodalīšanu to rašanās vietās, tādējādi atkritumu pārstrādes tirgum piedāvājot vairāk kvalitatīvu pārstrādes izejvielu un samazinot noglabājamo atkritumu apjomu. Tādējādi tiek radīti priekšnosacījumi primāro izejvielu un materiālu aizvietošanai ar otrreizējām izejvielām un veicināta valsts neatkarība no citu valstu diktētajiem nosacījumiem par otrreizējo izejvielu cenām tirgū, jo uzņēmēji var veidot lielākus kvalitatīva pārstrādes izejmateriāla uzkrājumus, ko piedāvāt tirgū. **Ja projektā paredzēta vairāku šajā kritērijā norādīto atkritumu veidu, kam ir dažāds papildu piešķiramo punktu skaits, dalīta vākšana, punktus piešķir tikai par to atkritumu veidu, kam ir lielāks punktu skaits.**  **Punktus nesummē.** |
| 3.5.1. | bioloģiskie atkritumi | **5** |
| 3.5.2. | tekstila atkritumi | **5** |
| 3.5.3. | sadzīves bīstamie atkritumi, videi kaitīgas preces (t.sk. elektrisko un elektronisko iekārtu atkritumi) | **3** |
| 3.5.4. | iepakojuma atkritumi | **3** |
| 3.5.5. | cits veids, kas nav iekļauts 3.5.1.-3.5.4.punktos | **0** |

|  |  |  |  |
| --- | --- | --- | --- |
| **Horizontālā principa “Klimatdrošināšana” kvalitātes kritērijs** | | | |
| 3.6. | Atkritumu dalītās vākšanas aprīkojuma (konteineri) marķējums: | Kritērijā jāsaņem vismaz 1 punkts | **Kritērijā tiek saņemts 1 punkts, ja projekta iesniegumā ir sniegts apliecinājums, ka, veicot iepirkumu, projekta iesniedzējs pieprasīs, lai produktiem būtu “CE” marķējums.** “CE” marķējums ir sertifikācijas zīme, kas norāda Eiropas Ekonomikas zonā (EEZ) pārdoto produktu atbilstību veselības, drošības un vides aizsardzības standartiem. Sertifikācijas zīme apliecina, ka **izstrādājums ir patērētājam drošs un noturīgs pret klimata ietekmi, neradīs kaitējumu videi**. “CE” marķējumu regulē Eiropas Parlamenta un Padomes Lēmums Nr. 768/2008/EK ( 2008. gada 9. jūlijs) par produktu tirdzniecības vienotu sistēmu un ar ko atceļ Padomes Lēmumu 93/465/EEK (Dokuments attiecas uz EEZ), vispārējie principi, kas reglamentē CE zīmi, ir izklāstīti Eiropas Parlamenta un Padomes Regulā (EK) Nr. 765/2008 (2008. gada 9. jūlijs), ar ko nosaka prasības akreditācijai un tirgus uzraudzībai saistībā ar preču tirdzniecību.  **Kritērijā tiek saņemti 3 punkti,** ja papildu CE marķējumam konteineriem tiks nodrošināts arī RAL kvalitātes marķējums jeb zīme. RAL kvalitātes zīmes identificē tos produktus un pakalpojumus, kurus uzņēmumi ražo vai sniedz saskaņā ar augstiem un precīzi definētiem kvalitātes kritērijiem. RAL nosaka prasības attiecīgajai kvalitātes zīmei katrā preču vai pakalpojumu grupā apstiprināšanas procedūras laikā. Šajā procesā tiek iekļauti ražotāji un piegādātāji, tirgotāji un patērētāji, testēšanas institūcijas un asociācijas. **Produktam un darbībai raksturīgie kvalitātes kritēriji ietver visus aspektus, kas ir svarīgi un saprātīgi produkta vai pakalpojuma lietošanā**. Tos publicē RAL, un tie ir pieejami ikvienam. RAL kvalitātes zīmi konteineriem nodrošina to materiāli un pārklājumi.  RAL kvalitātes zīme var nebūt attiecināta uz iekštelpās izmantojamiem konteineriem.  Papildu informācija par RAL sertifikātu pieejama šeit: <https://www.ral-guetezeichen.de/en/what-are-ral-guetezeichen-quality-marks/>, attiecībā par atkritumu konteineriem skatīt šeit: <https://www.ral-guetezeichen.de/gz-einzelansicht/?gz=gz_951>. |
| 3.6.1. | konteineri tiks marķēti ar CE marķējumu un RAL kvalitātes zīmi | **3** |
| 3.6.2. | konteineri tiks marķēti ar CE marķējumu | **1** |

|  |  |  |
| --- | --- | --- |
| Kopā | Minimālais punktu skaits – 3  Maksimālais punktu skaits - 29 | **Minimālais punktu skaits, ko var saņemt, ir 3 punkti.**  **Maksimālais punktu skaits, ko ir iespējams saņemts, ir 29 punkti.**  Vienādu punktu gadījumā prioritāro secību veido projekti, kam lielāks punktu skaits šādos kritērijos, ievērojot šādu secību:   * kritērijs 3.1. par lielāko procentuālo apjomu apritē atgrieztu pārstrādes izejvielu vai materiālu; * kritērijs 3.2. par sabiedrības izglītošanas pasākumiem; * kritērijs 3.3. par atkritumu plūsmu skaitu; * kritērijs 3.4. par aprīkojuma jaudām (kravnesību); * kritērijs 3.5. par savācamo atkritumu veidu. |

Piezīmes:

P – precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – neprecizējams kritērijs, ja vērtējums ir negatīvs, projekta iesniegumu noraida;

N/A – kritērijs nav piemērojams (nav attiecināms).